Na današnjem dvoboju Hajduk - Slaven Belupo (početak u 21:00) Torcida neće navijati s poljudskog Sjevera.

Najvjerniji navijači Hajduka odat će počast Ivanu Mati Blaževiću, svom pripadniku koji je jutros ubijen nožem u prsa u Stobreču.

"Biti velik za života je teško, biti velik s 23 godine je nemoguće, a ti si bio jedan od tih, najvećih. Ti ostaješ i dalje među nama i nikad ne okrećeš leđa. ZA VJEČNOST... Danas na utakmici Hajduk - Slaven Belupo neće biti navijanja sa Sjevera i Torcida će u 23. minuti u tišini dostojanstveno napustiti tribinu. Počivaj u miru, brate", objavila je Torcida na Facebooku.

Potpuno razumljiva i jedina ispravna odluka Torcide u situaciji gdje je na tragičan način završio jedan mladi navijački život...